ROMÂNIA 
JUDEŢUL PRAHOVA 
ORAŞ BOLDEŞTI-SCĂENI
CONSILIUL LOCAL


H O T Ă R Â R E
     - privind aderarea şi participarea  oraşului Boldeşti-Scăeni la parteneriatul constituit de Asociaţia Grupul de Acţiune Locală „Valea Teleajenului”

Având în vedere:
    -  referatul de aprobare, înregistrat sub nr. 2590/13.02.2023, prin care viceprimarul oraşului Boldeşti-Scăeni, în calitate de consilier local, propune aderarea şi participarea oraşului Boldeşti-Scăeni la parteneriatul constituit de Asociaţia Grupul de Acţiune Locală „Valea Teleajenului”.
   - raportul de specialitate  întocmit de compartimentul de resort, înregistrat sub nr. 2973/20.02.2023;
	       - Actul Constitutiv şi Statutul Asociaţiei Grupul de Acţiune Locală „Valea Teleajenului”;
   - adresa nr. 325/15.12.2022 din partea Asociaţiei Grupul de Acţiune Locală „Valea Teleajenului”; 
  	- avizul secretarului general, înregistrat sub nr. 2974/20.02.2023;
	- avizele comisiilor de specialitate nr. 1 şi nr. 2 – dezvoltarea economico-socială şi de mediu, cooperarea interinstituţională pe plan intern şi extern, respectiv administrarea domeniului public şi privat, gestionarea serviciilor de interes local;
	În temeiul art. 129 alin. (2) lit. e) şi alin. (9) lit. a) şi lit. c), art. 139 alin. (1) şi alin. (3) lit. f) şi art. 196 alin. (1), lit. a) din OUG nr. 57/2019 privind Codul administrativ,

	Consiliul Local al oraşului Boldeşti-Scăeni, întrunit în şedinţă publică ordinară în data de 27.02.2023,  adoptă prezenta hotărâre:
 
Art.1. Se aprobă aderarea şi participarea  oraşului Boldeşti-Scăeni la parteneriatul constituit de Asociaţia Grupul de Acţiune Locală „Valea Teleajenului”.
Art.2. Se aprobă Actul Constitutiv şi Statutul Asociaţiei Grupul de Acţiune Locală „Valea Teleajenului” în formele prevăzute în Anexele nr. 1 şi nr.2, care fac  parte integrantă din prezenta hotărâre.
Art.3. Asociaţia Grupul de Acţiune Locală „Valea Teleajenului” are sediul în România, Comuna Măgurele, nr. 266, sediul administrativ al primăriei Măgurele, județul Prahova.
Art.4. Se mandatează Primarul oraşului Boldeşti-Scăeni  să semneze toate documentele necesare pentru aderarea şi participarea  oraşului Boldeşti-Scăeni la Asociaţia Grupul de Acţiune Locală „Valea Teleajenului” şi să reprezinte oraşul Boldeşti-Scăeni în cadrul Adunării Generale a Asociaţiei.
Art.5. Oraşul Boldeşti-Scăeni, în calitate de membru, va plăti cotizaţia către Asociaţie în suma stabilită de Adunarea Generală la termenele stabilite de aceasta.
Art.6. Oraşul Boldeşti-Scăeni va face parte din Asociaţia Grupul de Acţiune Locală „Valea Teleajenului” şi nu va adera la un alt parteneriat ce va implementa  o Strategie de Dezvoltare Locală cu finanţare în perioada de programare 2023-2027 respectiv PNS 2023-2027.
Art.7. Prezenta hotărâre se comunică Serviciului patrimoniu local şi monitorizare servicii publice şi Asociaţiei Grupul de Acţiune Locală „Valea Teleajenului” şi se aduce la cunoştinţă publică prin publicarea pe pagina de internet pbs.infoprimarie.ro, în secțiunea Monitorul Oficial Local.
        
          PREŞEDINTE DE ŞEDINŢĂ,                                        
 TĂNĂSESCU  STELIAN   HORAȚIU
                                                                                              CONTRASEMNEAZĂ
                                                                                             SECRETAR GENERAL,
                                                                                            TUDOR FLORINA NELI
                                                                       

Boldeşti-Scăeni, 27.02.2023

